Diari Oficial de la Generalitat Valenciana


Sumari del DOGV 8536, del 26-04-2019 (2019/3495)

RESOLUCIÓ de 26 de març de 2019, del sotssecretari de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'autoritza transferir crèdit del capítol II entre els programes pressupostaris 542.20, 442.40 i 442.50.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8536

Data del DOGV
:   26-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3495


Data del document
:   26-03-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 26 de març de 2019, del sotssecretari de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'autoritza transferir crèdit del capítol II entre els programes pressupostaris 542.20, 442.40 i 442.50. [2019/3495]  
Aquesta sotssecretaria ha plantejat la necessitat de donar solució al problema que genera la gestió de la palla de l'arròs de l'Albufera. Així, el cultiu de l'arròs forma part indissoluble de la cultura i de l'agricultura valenciana, cultiu que produeix un subproducte, la palla, la reutilització de la qual no resulta rendible, per la qual cosa queda abandonada en els camps després de la collita. Per a evitar les conseqüències que produeix la putrefacció de la palla en els arrossars, es procedeix per part dels arrossers a cremar-la, la qual cosa genera als ciutadans molèsties pel fum, que es prolonga durant dies i que afecta nombroses poblacions de l'àrea metropolitana que circumden l'Albufera.  
Per a evitar en la mesura que siga possible la producció de molèsties no desitjades es planteja que, en compte de la crema, es procedisca a la retirada de la palla de l'arròs que queda en els arrossars després de la collita, raó per la qual es planteja transferir crèdit per import de 250.000,00 euros al programa 442.40, Medi natural i avaluació ambiental, gestionat per la Direcció General de Medi Natural i Avaluació Ambiental, centre directiu encarregat de realitzar les esmentades actuacions.  
L'origen del crèdit a transferir, que té la consideració de fons propis no condicionats de la Generalitat i es troba en situació jurídica i comptable de disponible, se situa en el capítol II dels programes 542.20, Qualitat, producció ecològica, I+D+I (100.000,00 euros) i 442.50, Canvi climàtic i qualitat ambiental (150.000,00 euros), crèdit que no serà executat en l'exercici pressupostari en curs.  
D'acord amb l'article 25.1.a de la Llei 28/2018, de 28 de desembre, de pressupostos de la Generalitat per a l'exercici 2019, correspon a les persones que tinguen assignades la titularitat de les conselleries respectives, amb un informe previ favorable de la intervenció delegada corresponent, autoritzar les modificacions pressupostàries consistents a transferir crèdit entre els capítols II del pressupost de despesa dels diferents programes adscrits a la conselleria de la qual siga titular, fins i tot entre programes pertanyents a grups funcionals distints.  
Al seu torn, l'apartat tercer, punt 10, de la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els distints òrgans de la Conselleria, delega en el sotssecretari, entre altres, la competència per a aprovar les modificacions pressupostàries que siguen competència de la Conselleria.  
Basant-se en l'anteriorment exposat, i d'acord amb l'informe favorable de la Intervenció Delegada, resolc:  
  
Aprovar la modificació pressupostària consistent a transferir crèdit entre el capítol II de distints programes, d'acord amb el detall següent:  
  
  
Estat de despeses  
  
Disminueix  
  
Aplicació pressupostària Import  
59.61.43.3504.807.35.7, despeses de funcionament. .100.000,00 -  
50.78.66.4996.548.32.8, despeses de funcionament 150.000,00 -  
  
Incrementa  
  
Aplicació pressupostària Import  
54.75.11.0867.482.52.1, despeses de funcionament 250.000,00 -  
  
València, 26 de març de 2019.- El sotssecretari, p. d. (R 27.07.15, DOGV 7582): Josep Manuel Bernal Giménez.